Trīs Zvaigžņu balva 2020
Trīs Zvaigžņu balvas 2020 ceremonija notika 2021. gada 9. aprīlī kultūras un izklaides centrā "Hanzas perons". Balvas tika pasniegtas 12 nominācijās. Trīs Zvaigžņu balvas pasniegšana notika pirmo reizi, aizvietojot Gada balvu sportā. Trīs Zvaigžņu balvas, kas veidota kā ķieģelis, kas rotāts ar zeltu, dizaina autors ir mākslinieks Artūrs Analts. Par gada sportistu atzīts bokseris Mairis Briedis, bet gada sportistes balvu ieguva distanču slēpotāja Patrīcija Eiduka. Balva par mūža ieguldījumu tika piešķirta šķēpmešanas trenerei Valentīnai Eidukai. Ceremoniju vadīja Renārs Zeltiņš. Sākotnēji bija paredzēts ceremonijas filmēšanu un pārraidīšanu organizēt 2020. gada decembrī, bet ar Covid-19 pandēmiju saistīto ierobežojumu dēļ tā tika pārcelta uz vēlāku laiku.